Document ID: /roh_data/filtered/Bilingualer_Corpus_interleaved-it-rm.jsonl.gz/890

This is a text translated from Italian to Rumantsch Grischun.
Prescrizioni per l'esercizio della caccia 2004: Cervo con corona su ambedue le aste cacciabile a titolo di prova durante due giorni

Le prescrizioni per l'esercizio della caccia 2004 contengono alcune novità fondamentali rispetto all'anno precedente. Dopo un periodo di protezione di dodici anni, durante due giorni si potrà di nuovo, a titolo di prova, dare la caccia al cervo con corona su ambedue le aste. La nuova regolamentazione delle zone di protezione della selvaggina comporta un aumento del numero di queste zone, ma anche una diminuzione della loro superficie totale. Fatta riserva di un eventuale referendum, durante la caccia di quest'autunno per fattispecie semplici e chiaramente rilevabili troverà applicazione per la prima volta una procedura di multa disciplinare.

Nei Grigioni, il cervo con corona su ambedue le aste è protetto dal 1992. Durante questi 12 anni alcuni cervi capitali hanno beneficiato di questa protezione che però non ha ancora portato ad un aumento della consistenza numerica della classe media o vecchia come avvenuto per esempio per il maschio del camoscio. Non si registra nemmeno un aumento sensibile del numero di cervi abbattuti della classe media e vecchia. Questo fatto è determinato da diversi fattori. Vanno in particolare menzionati il prolungamento da 17 a 21 giorni del periodo della caccia al cervo durante la caccia alta, l'incremento del numero di abbattimenti di cervi con corona unicamente su un'asta e l'annuale numero d'abbattimenti illeciti di cervi con corona su ambedue le aste. Va inoltre ricordato che l'abbattimento di cervi maschi durante la caccia alta è rimasto alto e stabile nel numero, nonostante questa misura di protezione e che da diversi anni il calo del numero di cervi più vecchi periti è stabile.

La caccia al cervo deve essere pianificata in modo che, per quanto riguarda l'effettivo totale, un numero sufficiente di cervi maschi possa raggiungere la classe vecchia. Considerazioni di biologia della selvaggina impongono che la percentuale di cervi maturi nell'intera popolazione non debba in nessuna maniera venire compromessa da misure venatorie. Il fatto che i cervi del Cantone dei Grigioni possono diventare più vecchi di quanto finora ritenuto e la percentuale tuttora bassa di cervi maschi nella classe media e vecchia richiedono pertanto una strategia d'intervento prudente.

In occasione della sua Assemblea dei delegati, l'Associazione grigione dei cacciatori a patente ha richiesto l'apertura della caccia al cervo con corona su ambedue le aste per due giorni durante la caccia alta senza misure di compensazione. Con ciò si crea un conflitto di interessi. Un tale procedimento aumenterebbe la pressione venatoria sulla classe il cui numero di capi non è ancora sufficiente. Già l'anno scorso, il Governo ha ricordato che l'apertura della caccia al cervo con corona su ambedue le aste dovrebbe avvenire soltanto con limitazioni e che persino in caso di un'apertura a giorni devono venire definite misure di compensazione accompagnatorie.

Proprio ai sensi di una strategia prudente, la caccia al cervo con corona su ambedue le aste viene autorizzata soltanto con misure di accompagnamento nei due giorni che precedono la Festa federale della preghiera. Quale misura precauzionale risp. di protezione, in questi due giorni ogni cacciatore può abbattere in totale soltanto un cervo dal forcuto in su. Con questa misura si intende evitare che singoli cacciatori raggiungano un numero elevato di capi abbattuti soprattutto in situazioni speciali determinate dalle condizioni atmosferiche. Quale misura di compensazione per l'atteso maggior numero di abbattimenti di cervi maschi di età media o vecchia, durante gli ultimi due giorni il cervo con corona su un'asta viene protetto. Con questo procedimento si possono acquisire esperienze senza correre il rischio di una caccia eccessiva.

Pianificazione della caccia al cervo

L'effettivo di cervi, considerato al livello cantonale, è leggermente aumentato rispetto all'anno scorso. Sulla base della documentazione disponibile (rilevamento dell'effettivo, numero di capi abbattuti, selvaggina perita, stima qualitativa del rilevamento dell'effettivo di quest'anno) si deve partire da un effettivo primaverile di circa 13'000 animali. Di conseguenza, dal punto di vista generale la caccia al cervo deve essere continuata nella misura attuale. In diverse regioni la pressione venatoria deve inoltre essere aumentata in modo mirato. Nella pianificazione degli abbattimenti devono infatti essere considerate le variazioni regionali dell'effettivo dei cervi. Il piano degli abbattimenti di quest'anno prevede l'abbattimento di 4'310 cervi (2003: 4'210). La caccia in due fasi, vale a dire la caccia alta e la caccia di tardo autunno, si è dimostrata valida e costituisce la chiave per la necessaria stabilizzazione dell'effettivo dei cervi.

Adeguamenti per la caccia al camoscio

Le prescrizioni per l'esercizio della caccia per quest'anno contengono altre novità. A questo riguardo vanno menzionati in primo luogo gli adeguamenti per la caccia al camoscio. L'Associazione grigione dei cacciatori a patente ha presentato due richieste relative alla caccia al camoscio che possono entrambe essere tenute in considerazione. Da un lato, l'abbattimento di un camoscio maschio deve essere preceduto dall'abbattimento di una femmina di camoscio oppure di un becco giovane di un anno, riconosciuto dagli organi di sorveglianza della caccia quale abbattimento selettivo. D'altro lato i criteri per l'abbattimento selettivo per il becco sono meno severi. L'abbattimento di becchi di camoscio di tre anni o più vecchi è considerato come abbattimento selettivo, se pesano meno di 24 kg (finora 22 kg); è necessario presentarli agli organi di sorveglianza della caccia.

Nuova regolamentazione delle zone di protezione della selvaggina

Per la caccia a patente le zone di protezione della selvaggina sono uno strumento importante per l'attuazione delle prescrizioni legali relative alla protezione e alla regolazione degli effettivi della selvaggina. Per poter ottenere una buona distribuzione della selvaggina devono essere delimitate non grandi, bensì numerose zone di protezione della selvaggina più piccole. Diverse zone di protezione della selvaggina sono state adeguate, 14 zone sono state eliminate e 66 nuove zone sono state create. In totale, il numero di zone di protezione è aumentato da 319 a 371, la superficie totale è però stata ridotta da 751km2 a 736km2.

Caccia bassa - controllo responsabile e preciso degli effettivi della selvaggina

Da anni si sorvegliano anche gli effettivi delle lepri, dei fagiani di monte e delle pernici bianche. Queste specie presentano degli effettivi costanti e buoni. I principali spazi vitali essenziali di queste specie vengono inoltre protetti tramite asili per la selvaggina e così sottratti alla caccia. La pianificazione venatoria ha quindi effetto anche nel settore delle specie della selvaggina minuta.

Il numero di cinghiali sta aumentando anche nel Grigione settentrionale

Lo scorso inverno si è potuto rilevare la presenza dei cinghiali anche nel Grigioni settentrionale (Domigliasca, Domat/Ems, Rhäzüns, Herrschaft), fatto che conferma che l'anno scorso era giusto consentire la caccia al cinghiale sull'intero territorio cantonale. Per non provocare inutilmente gravi danni causati dalla selvaggina da un lato e per non incentivare la riproduzione dall'altro, viene emanato un divieto assoluto di dare da mangiare ai cinghiali (foraggiamenti, foraggiamenti al fine di distrarli, foraggiamenti al fine di attirarli).

Procedura di multa disciplinare

Con la revisione parziale della legge cantonale sulla caccia del 20 aprile 2004 è stata introdotta una procedura di multa disciplinare ai sensi di una decriminalizzazione. In futuro, fattispecie semplici e chiaramente rilevabili possono essere punite in questa procedura. Vi rientrano in particolare gli abbattimenti illeciti con corretta autodenuncia. L'avvio di una procedura di multa disciplinare avviene sulla base della relativa procedura prevista dal diritto in materia di circolazione stradale e dal diritto cantonale sulla pesca. Con le nuove prescrizioni per l'esercizio della caccia viene emanato un elenco delle multe adeguato a queste ultime.

Il termine di referendum per la revisione parziale, avvenuta in questa primavera, della legge sulla caccia (introduzione di una procedura di multa disciplinare) scade soltanto alla fine di luglio. Per questo motivo la procedura di multa disciplinare potrà essere inserita nelle prescrizioni per l'esercizio della caccia 2004, soltanto se non vi sarà alcun referendum. Il Governo ha perciò formulato una riserva al riguardo.

Organo: Ufficio per la caccia e la pesca

Fonte: it Ufficio per la caccia e la pesca

Data: 01.07.2004

Prescripziuns da chatscha 2004: Il tschierv cun curuna è permess per la chatscha durant dus dis d'emprova

Las prescripziuns da chatscha 2004 cuntegnan - cumpareglià cun l'onn passà - intginas midadas fundamentalas. Suenter dudesch onns sut protecziun vegn dà liber il tschierv cun curuna da domaduas varts durant dus dis d'emprova. La nova concepziun dals asils da selvaschina ha per consequenza ch'il dumber d'asils da selvaschina s'augmenta, ma che lur surfatscha totala sa reducescha. Cun la resalva ch'i na vegnia betg profità dal referendum, vegn applitgada durant la proxima chatscha per l'emprima giada ina procedura da multas disciplinaras per fatgs simpels e cleramain registrabels.

Il tschierv cun curuna da domaduas varts è protegì en il Grischun dapi l'onn 1992. Durant quels dudesch onns han profità intgins taurs-tschierv chapitals da questa protecziun, in vast augment da tals en la classa d'amez ed en la classa veglia sco per exempel tar il buc-chamutsch n'è però anc betg succedì. In augment marcant da tschiervs sajettads mez vegls e vegls na vegn er betg observà. Per questa circumstanza èn decisivs differents motivs. En spezial ston vegnir menziunads l'extensiun dal temp da chatscha durant la chatscha auta da 17 a 21 dis, l'augment da la selvaschina sajettada tar il tschierv cun curuna d'ina vart sco er - mintga onn - las schluppettadas fallidas da tschiervs cun curuna da domaduas varts. Plinavant sto vegnir menziunà ch'il dumber da taurs-tschierv sajettads durant la chatscha auta è - malgrà questas mesiras da protecziun - restà constantamain aut e che la sminuziun da tschiervs pli vegls tar la selvaschina disgraziada è constanta dapi plirs onns.

La planisaziun da chatscha tar ils tschiervs sto vegnir concepida uschia ch'in dumber grond avunda da taurs-tschierv en relaziun cun l'effectiv total po crescher e sa sviluppar en la classa veglia. Sin basa da ponderaziuns da la biologia da selvaschina na dastga la quota da tschiervs madirs en relaziun cun la populaziun totala en nagin cas vegnir periclitada tras intervenziuns da chatscha. Il fatg che tschiervs en il Grischun pon vegnir pli vegls che supponì fin ussa e la quota anc adina pitschna da taurs-tschierv da la classa d'amez e da la classa veglia pretendan perquai ina strategia precauta.

A chaschun da sia radunanza da delegadas e delegads ha l'associaziun grischuna da chatschadurs da patenta (AGCP) fatg la proposta da dar liber il tschierv cun curuna da domaduas varts, e quai durant dus dis senza mesiras da cumpensaziun. Uschia resulta in conflict d'interess. In tal proceder rinforzass il squitsch da chatscha sin quella classa che n'ha betg anc pudì crescher suffizientamain. La regenza ha gia menziunà l'onn passà ch'ins duaja dar liber il tschierv cun curuna da domaduas varts mo cun restricziuns e ch'ins stoppia definir mesiras da cumpensaziun accumpagnantas, er sch'ins al dettia liber mo durant singuls dis.

Cumplainamain en il senn d'ina strategia precauta vegn dà liber il tschierv cun curuna da domaduas varts quest onn durant ils dus dis avant la rogaziun federala mo cun mesiras accumpagnantas. Sco mesira da precauziun resp. da protecziun dastga la chatschadura u il chatschadur sajettar durant quests dus dis totalmain mo in tschierv, e quai dal furtget ensi. Uschia duai vegnir evità che singulas chatschaduras u singuls chatschadurs sajettan in grond dumber da selvaschina cunzunt en situaziuns spezialas chaschunadas da l'aura. Sco mesira da cumpensaziun per in surpli da taurs-tschierv sajettads mez vegls e vegls - sco quai ch'i vegn spetgà - vegn protegì il tschierv cun curuna d'ina vart durant ils dus ultims dis. Cun quest proceder pon vegnir rimnadas experientschas senza ristgar ina chatscha memia stravaganta.

Planisaziun da la chatscha da tschiervs

Guardà sin tut il chantun e cumpareglià cun l'onn passà è l'effectiv dals tschiervs s'augmentà levamain. Sin basa da la documentaziun avant maun (dumbraziuns, predas, selvaschina disgraziada, valitaziun qualitativa da la taxaziun da quest onn) ston ins partir d'in effectiv da primavaira da var 13'000 animals. Dal puntg da vista general ston ins consequentamain cuntinuar cun la chatscha da tschiervs cun la medema intensitad sco fin uss. En pliras regiuns sto il squitsch da chatscha ultra da quai vegnir augmentà sistematicamain. Midadas regiunalas da l'effectiv da tschiervs ston numnadamain vegnir resguardadas en il rom da la planisaziun da prelevaziun. Il plan da prelevaziun prevesa da sajettar quest onn 4'310 tschiervs (l'onn 2003: 4'210). La chatscha en duas fasas - chatscha auta e chatscha d'atun - è sa cumprovada ed è la clav necessaria per stabilisar l'effectiv da tschiervs.

Adattaziuns tar la chatscha da chamutschs

Las prescripziuns da chatscha da quest onn cuntegnan ulteriuras novaziuns. Menziunadas ston vegnir en quest connex cunzunt las adattaziuns tar la chatscha da chamutschs. La AGCP ha fatg duas dumondas en connex cun la chatscha da chamutschs che pon vegnir resguardadas domaduas. D'ina vart po la prelevaziun da bucs vegnir iniziada - empè d'in chamutsch feminin - er tras in stetg che vegn renconuschì dals organs da surveglianza da chatscha sco ina prelevaziun da tgira. Da l'autra vart vegnan formulads main severs ils criteris per ina prelevaziun da tgira tar il buc. Stetgs da trais onns u passa valan - adina premess ch'ins als mussia als organs da surveglianza da chatscha - sco prelevaziun da tgira, sch'els paisan main che 24 kg (fin uss 22 kg).

Nova concepziun dals asils da selvaschina

Per la chatscha da patenta èn ils asils da selvaschina in instrument impurtant per realisar las directivas da la lescha areguard la protecziun e la regulaziun dals effectivs da selvaschina. Per cuntanscher ina buna repartiziun da la selvaschina na ston betg vegnir zavrads gronds asils da selvaschina, mabain numerus asils pli pitschens. Differents asils da selvaschina èn vegnids adattads, 14 èn vegnids abolids e 66 èn vegnids stgaffids da nov. Tut en tut è vegnì augmentà il dumber d'asils da selvaschina da 319 a 371, la surfatscha totala è dentant vegnida reducida da 751 km² a 736 km².

La chatscha bassa - controlla dals effectivs da selvaschina en moda precisa e cun responsabladad

Er ils effectivs da lieurs, da giaglinas da draussa e d'urblaunas vegnan survegliads dapi onns. Questas spezias han perquai er effectivs constants e buns. Abitadis centrals impurtants da questas spezias èn ultra da quai protegids tras asils da selvaschina ed uschia privads da la chatscha. La planisaziun da chatscha ha pia er in effect en il sectur da la selvaschina da chatscha bassa.

Ils portgs selvadis s'avanzan er en il Grischun dal nord

L'enviern passà han pudì vegnir cumprovads portgs selvadis er en il Grischun dal nord (Tumleastga, Domat-Razén, Signuradi). Quai è la conferma ch'igl è stà correct l'onn passà da dar liber la chatscha da portgs selvadis en tut il chantun. Per betg provocar donns da selvaschina nunnecessariamain gronds e da l'autra vart per betg promover la reproducziun, vegn relaschà in scumond absolut da pavlar (pavlar, pavlar per deviar, pavlar per carmalar).

Procedura da multas disciplinaras

Cun la revisiun parziala da la lescha chantunala da chatscha dals 20 d'avrigl 2004 è vegnida introducida ina procedura da multas disciplinaras en il senn d'ina decriminalisaziun. En il futur pon vegnir chastiads en questa procedura fatgs simpels e cleramain registrabels. Latiers tutgan en spezial schluppettadas fallidas cun ina denunzia correcta da sasez. L'organisaziun da la procedura da multas disciplinaras succeda analogamain a las proceduras correspundentas dal dretg davart il traffic sin via e dal dretg chantunal da pestga. Cun las prescripziuns da chatscha actualas vegn relaschada ina glista da multas che s'accorda cun quellas.

Il termin da referendum per la revisiun da la lescha da chatscha che ha gì lieu questa primavaira (introducziun d'ina procedura da multas disciplinaras), croda pir la fin da fanadur. Per quest motiv po la procedura da multas disciplinaras vegnir integrada mo alura en las prescripziuns da chatscha 2004, sch'i na vegn betg profità dal referendum. En quest reguard ha la regenza formulà ina resalva.

Gremi: uffizi da chatscha e pestga

Funtauna: rg uffizi da chatscha e pestga

Data: 01.07.2004